b'\n_START_ARTICLE_\nRisti ja liekki\n_START_SECTION_\nTarina\n_START_PARAGRAPH_\nElokuvan tapahtumien ajankohta on 1500-luvun alkupuoli, jolloin uskonpuhdistus valtaa alaa Suomessa. Kalparitari Gideoninpoika kohtaa Mirjam Raakelintytt\xc3\xa4ren ja rakastuu t\xc3\xa4h\xc3\xa4n. Kuoropojaksi naamioitunut Mirjami paljastuu, sill\xc3\xa4 my\xc3\xb6s munkki Rasmus haluaa Mirjamin itselleen. Rasmus paljastaa naamioituneen Mirjamin, joka tuomitaan kuolemaan muuraamalla el\xc3\xa4v\xc3\xa4lt\xc3\xa4 kivimuurin sis\xc3\xa4lle.\n_START_SECTION_\nArviot\n_START_PARAGRAPH_\nAikalaisarvioissa Fagerin lavastus, Raichin kuvaus ja Pylkk\xc3\xa4sen musiikki saavat kiitosta, ja niiden ansiosta elokuva ei olekaan t\xc3\xa4ydellinen pannukakku, toteaa Heimo Kallio (Uusi Aura)._NEWLINE_My\xc3\xb6hemmin 2000-luvulla televisioesityksen yhteydess\xc3\xa4 er\xc3\xa4\xc3\xa4n kriitikon mukaan elokuva on suomalaisten historiallisten elokuvien joukossa poikkeus, sill\xc3\xa4 sen tapahtuma-aika ei ole 1800-luvun lopulta eteenp\xc3\xa4in vaan se sijoittuu 1500-luvulle uskonpuhdistuksen aikaan. Laadultaan se on "taattua studiokauden romanttista huttua", eik\xc3\xa4 Puup\xc3\xa4\xc3\xa4-ohjaaja Lohikoski ole ihan omassa lajissaan. Pertti Avolan mielest\xc3\xa4 elokuvan toteutus on tahattoman h\xc3\xb6lm\xc3\xb6.'